b'\n_START_ARTICLE_\nSandbl\xc3\xa5sing\n_START_PARAGRAPH_\nSandbl\xc3\xa5sing er fin sand bl\xc3\xa5st i luft. Det skilles mellom naturlig og ikke-naturlig sandbl\xc3\xa5sing._NEWLINE_N\xc3\xa5r de sm\xc3\xa5 sandkornene treffer overflaten p\xc3\xa5 en hard gjenstand, vil den bli skadd, og litt av den ytre overflaten vil falle av._NEWLINE_Prinsippet er det samme som skjer om en kaster en stein mot en hard overflate, overflaten blir skadd.\n_START_SECTION_\nNaturlig sandbl\xc3\xa5sing\n_START_PARAGRAPH_\nSandbl\xc3\xa5sing forekommer naturlig i naturen, n\xc3\xa5r vinden bl\xc3\xa5ser med seg sandkorn. N\xc3\xa5r de harde sandkornene bl\xc3\xa5ses mot andre overflater slites disse. Denne naturlige slitasjen finnes naturlig p\xc3\xa5 steder med mye sand og vind, og kalles erosjon.\n_START_SECTION_\nIkke naturlig sandbl\xc3\xa5sing\n_START_PARAGRAPH_\nEn \xc2\xabikke-naturlig\xc2\xbb sandbl\xc3\xa5singsprosess ble patentert av Benjamin Chew Tilghman 18. oktober 1870._NEWLINE_Det brukes kvartssand, da dette er en sv\xc3\xa6rt hard sand. Sand av en mykere bergart er ikke like effektiv og vil hurtigere bli nedslitt til sandst\xc3\xb8v. Sandst\xc3\xb8vet, iblandet st\xc3\xb8v fra det materiale (overflate) som blir sandbl\xc3\xa5st, er et helseproblem. Idag brukes verneutstyr under sandbl\xc3\xa5singen, som vernebriller, st\xc3\xb8vmaske, vernesko, solid jakke og hansker._NEWLINE_Trykkluft fra en lufttank og sand i et riktig blandingsforhold, bl\xc3\xa5ses gjennom en slange. En slik \xc2\xabluftstr\xc3\xa5le med sandkorn\xc2\xbb kan brukes til \xc3\xa5 fjerne rust, gammel maling, rengj\xc3\xb8ring av harde overflater med mer. Metoden er like effektiv p\xc3\xa5 store overflater eller i trange kroker, kanaler eller sv\xc3\xa6rt ujenve overflater. Eller til forming av en overflate. Virkningen ligner den som oppst\xc3\xa5r n\xc3\xa5r en overflate pusses med sandpapir. Virkningen kan varieres med lufttrykket og mengde tilsatt sand._NEWLINE_Ogs\xc3\xa5 andre materialer er utpr\xc3\xb8vd som bl\xc3\xa5semateriale. Som sm\xc3\xa5 glass-, kobber- og st\xc3\xa5lkuler samt mange andre materialer. Den bl\xc3\xa5ste gjenstandens overflaten f\xc3\xa5r ulik struktur etter hvilket materiale en bl\xc3\xa5ser med._NEWLINE_For \xc3\xa5 beskytte overflaten kan bl\xc3\xa5sefolie eller et annet elastisk og mykt materiale brukes. N\xc3\xa5r den harde kvartssanden bl\xc3\xa5ses p\xc3\xa5 gummitape, vil den gi etter og beskytte overflaten bak. Prinsippet er som om en kaster en gummiball mot fjellet, den spretter tilbake uten \xc3\xa5 gj\xc3\xb8re skade.\n_START_SECTION_\nSandbl\xc3\xa5sing av navn og ornament\n_START_PARAGRAPH_\nFor navn og ornament p\xc3\xa5 gravminner brukes idag sandbl\xc3\xa5sing, data og datask\xc3\xa5ret-tape. Det som skal \xc2\xabhugges inn\xc2\xbb, skrives inn i et dataprogram, og formateres med skrifttype, linjeavstand, bredde, h\xc3\xb8yde, til det passer p\xc3\xa5 gravminnet. Dette overf\xc3\xb8res til en bl\xc3\xa5setape i en skj\xc3\xa6remaskin. Bl\xc3\xa5setapen er en gummitape. Den er vanligvis ca. 1 mm. tykk. Maskinen skj\xc3\xa6rer ut bokstaver og tall p\xc3\xa5 tapen, som deretter limes p\xc3\xa5 gravminnet, p\xc3\xa5 riktig plass. Bokstaver og tall nappes ut. Resten av gravminnet dekkes med bl\xc3\xa5setape, som beskyttelse. Ornament skj\xc3\xa6res vanligvis ut p\xc3\xa5 samme m\xc3\xa5te._NEWLINE_Sandbl\xc3\xa5seren bl\xc3\xa5ser luft med sand. Det er sm\xc3\xa5 harde korn av kvartssand, vanligvis brukes en middels hard sand til skrifthugging, som er et finere arbeid. Det er viktig \xc3\xa5 ikke bl\xc3\xa5se for lenge p\xc3\xa5 samme sted, men likt over hele inskripsjonen.'